फैक्ट्री की जमीन के लिए बुजुर्ग दंपती को पेड़ से बांधा, मकान पर चला दी जेसीबी

पाली. जैतारण थाना क्षेत्र के मोहराई गांव में शनिवार को एक सीमेंट फैक्ट्री के लिए जमीन अधिग्रहण कर रहे फैक्ट्री प्रबंधन से जुड़े लोगों ने एक वृद्ध दंपती को पेड़ से बांध दिया। फिर उनकी जमीन पर जेसीबी चला दी। ग्रामीणों का आरोप यह भी है कि बुजुर्ग दंपती के मकान में भी तोडफ़ोड़ की गई। ग्रामीणों के विरोध जताने पर आरोपी फरार हो गए। पीडि़त ढगलाराम ने बताया कि न तो उन्होंने जमीन बेची है, न ही उनके कोई संतान है जो उससे छिपाकर जमीन बेच दे। तो फिर कोई मेरी जमीन पर कब्जा कैसे ले सकता है। जैतारण डीएसपी वीरसिंह शेखावत ने मामले से अनभिज्ञता जाहिर की। कहा- मैं बाहर हूं। मामला रेवेन्यू का है। इसमें पुलिस कर भी क्या सकती है।